Ηλέκτρα Ψούνη

Η Ηλέκτρα Ψούνη 12 Σεπτεμβρίου 1985, Χανιά), είναι παλαίμαχη διεθνής αθλήτρια υδατοσφαίρισης η οποία θεωρείται ως μία από τις καλύτερες αμυντικές της ελληνικής υδατοσφαίρισης. Το 2011 με την Εθνική Ελλάδας κατέκτησε το Χρυσό μετάλλιο στο Παγκόσμιο Πρωτάθλημα στη Σαγκάη.Παγκόσμια πρωταθλήτρια η Ελλάδα www.sport24.gr 

 Καριέρα 
Η Ηλέκτρα–Μαρία Ψούνη (όπως είναι το πλήρες όνομά της) ξεκίνησε την αθλητική της δραστηριότητα σε ηλικία 6 ετών στην ομάδα της γενέτειράς της, τον Ν.Ο. Χανίων. Αρχικά ασχολήθηκε με την κολύμβηση, και σε ηλικία 13 ετών "μετακόμισε" στο πόλο, στο οποίο την τράβηξε η παρουσία της αδελφής της, Λίνας. Με τον Ν.Ο. Χανίων και προπονητή τον Μανώλη Φαρμάκη αγωνίστηκε στο Πρωτάθλημα Ελλάδας.
Το 2000 η οικογένειά της μετακόμισε στη Θεσσαλονίκη και αγωνίστηκε έναν χρόνο στον Π.Α.Ο.Κ.. Τον επόμενο χρόνο μετακόμισε στην Αθήνα, και αγωνίστηκε κατά σειρά στις ομάδες του Εθνικού Πειραιώς, του Νηρέα Χαλανδρίου, του ΑΝΟ Γλυφάδας και από το 2008 έως το 2010 αγωνίστηκε με το σκουφάκι του Ολυμπιακού Πειραιώς.Συνέντευξη της Ηλέκτρας Ψούνη στον Γιώργο Σταυριανουδάκη («Χανιώτικα Νέα») www.haniotika-nea.gr 
Το Καλοκαίρι του 2012 η Ηλέκτρα Ψούνη αποφάσισε να συνεχίσει την καριέρα της στο εξωτερικό, υπογράφοντας στη γαλλική Λιλ Μετροπόλ.Στη Λιλ η Ψούνη www.onsports.gr  Την περίοδο 2013-14 τραυματίστηκε στον δεξιό αγκώνα σε αγώνα του γαλλικού πρωταθλήματος και υποβλήθηκε σε εγχείρηση. Το τραύμα της επιδεινώθηκε σε αγώνα της Εθνικής Ελλάδας για τα προκριματικά της Παγκόσμιας Λίγκας τον Απρίλιο του 2014 στη Βουδαπέστη, με αποτέλεσμα να σταματήσει πρόωρα την αγωνιστική της δραστηριότητα σε ηλικία μόλις 29 ετών.Δάκρυα για την Ηλέκτρα www.gavros.gr 

 Διεθνής καριέρα 
Η Ηλέκτρα Ψούνη υπήρξε μέλος των αναπτυξιακών εθνικών ομάδων από το 2001. Την ίδια χρονιά αν και μόλις 16 κατέκτησε με την Εθνική Νεανίδων το Χρυσό Μετάλλιο στο Ευρωπαϊκό Πρωτάθλημα Κ-18, επιτυχία που επανέλαβε το 2002 με την ομάδα Κ-19. Ακολούθησε το Ασημένιο Μετάλλιο στην ίδια διοργάνωση το 2004 και η 4η στο Παγκόσμιο Πρωτάθλημα Κ-19 το 2005.
Από το 2008 υπήρξε μέλος της Εθνικής Γυναικών, με την οποία κατέκτησε το Χρυσό Μετάλλιο στο Παγκόσμιο Πρωτάθλημα του 2011 στη Σαγκάη, που υπήρξε μία από τις κορυφαίες επιτυχίες της ελληνικής γυναικείας υδατοσφαίρισης. Το προηγούμενο έτος είχε κατακτήσει με την Εθνική ομάδα το Ασημένιο Μετάλλιο στο Ευρωπαϊκό πρωτάθλημα του Ζάγκρεμπ,Ευρωπαϊκό Πρωτάθλημα 2010 Σύνθεση Εθνικής Ελλλάδας www.omegatiming.com όπως επίσης και το 2012 στο Ευρωπαϊκό του Αϊντχόφεν.Ευρωπαϊκό Πρωτάθλημα 2012 Σύνθεση Εθνικής Ελλάδας www.omegatiming.com Στις μεγάλες επιτυχίες της περιλαμβάνονται επίσης τα Χάλκινα Μετάλλια στην Παγκόσμια Λίγκα το 2010 στο Σαν Ντιέγκο των Η.Π.Α. και το 2012 στο Τσανγκσού της Κίνας.

 Διεθνείς τίτλοι - Διακρίσεις 
 Εθνική Ελλάδας Γυναικών 
Παγκόσμιο Πρωτάθλημα
 2011  (Σαγκάη, Κίνα)
 2009 4η θέση (Ρώμη, Ιταλία)Ευρωπαϊκό πρωτάθλημα
 2010  (Ζάγκρεμπ, Κροατία)
 2012  (Αϊντχόφεν, Ολλανδία)

Παγκόσμια Λίγκα
 2010  (Σαν Ντιέγκο, Η.Π.Α.)
 2012  (Τσανγκσού, Κίνα)

 Εθνική Ελλάδας Νεανίδων Ευρωπαϊκό πρωτάθλημα Νεανίδων Κ-18
 2001  (Μάντσεστερ, Ηνωμένο Βασίλειο)
Ευρωπαϊκό πρωτάθλημα Νεανίδων Κ-19
 2002  (Λουλέ, Πορτογαλία)
 2004  (Μπάρι, Ιταλία)Παγκόσμιο πρωτάθλημα Νεανίδων Κ-19
 2005 4η θέση (Πέρθ, Αυστραλία)

Παραπομπές

 Πηγές 
  www.europeanchampionships.org/Zagreb_2010
 Ηλέκτρα Ψούνη: Στοιχεία - Παγκόσμιοι τίτλοι www.worldaquatics.com 
  www.fina.org
 Τα 39 μετάλλια του ελληνικού πόλο (έως 14.08.2017) www.sport-fm.gr 
 Ηλέκτρα Ψούνη: Διεθνείς επιτυχίες intersportstats.com 

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Ν.Ο. Χανίων
Κατηγορία:Υδατοσφαιρίστριες Π.Α.Ο.Κ.
Κατηγορία:Υδατοσφαιρίστριες Εθνικού Πειραιώς
Κατηγορία:Υδατοσφαιρίστριες Νηρέα Χαλανδρίου
Κατηγορία:Υδατοσφαιρίστριες Γλυφάδας
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες γαλλικών συλλόγων
Κατηγορία:Αμυντικοί υδατοσφαιριστές
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Υδατοσφαιρίστριες Εθνικής Ελλάδας